สถานีศูนย์ราชการนนทบุรี

สถานีศูนย์ราชการนนทบุรี () เป็นกลุ่มสถานีรถไฟฟ้าที่ตั้งอยู่บริเวณ ถนนรัตนาธิเบศร์ บริเวณด้านหน้าอุทยานมกุฏรมยสราญ (ศูนย์ราชการจังหวัดนนทบุรี) ในพื้นที่ตำบลบางกระสอ อำเภอเมืองนนทบุรี จังหวัดนนทบุรี เป็นจุดเชื่อมต่อสถานีรถไฟฟ้าในเส้นทางรถไฟฟ้ามหานคร สายฉลองรัชธรรม และรถไฟฟ้ามหานคร สายสีชมพู ทั้งสองสถานีเป็นสถานีที่อยู่ภายใต้การดูแลของการรถไฟฟ้าขนส่งมวลชนแห่งประเทศไทย

สถานีรถไฟฟ้ามหานคร สายฉลองรัชธรรม สถานีศูนย์ราชการนนทบุรี 

สถานีศูนย์ราชการนนทบุรี (รหัส: PP11) เป็นสถานีรถไฟฟ้าแบบยกระดับในเส้นทางรถไฟฟ้ามหานคร สายฉลองรัชธรรม ตั้งอยู่เหนือถนนรัตนาธิเบศร์บริเวณหน้าศูนย์ราชการจังหวัดนนทบุรี สถานีนี้จะเชื่อมต่อกับรถไฟฟ้าสายสีชมพูสำหรับผู้ที่ต้องการเดินทางไปย่านติวานนท์และปากเกร็ด และกับรถไฟฟ้าสายสีน้ำตาลในอนาคตสำหรับผู้ที่ต้องการเดินทางไปย่านงามวงศ์วานและบางเขน

ที่ตั้ง 
ตัวสถานีตั้งอยู่เหนือถนนรัตนาธิเบศร์ หน้าศูนย์ราชการจังหวัดนนทบุรี ในพื้นที่ตำบลบางกระสอ อำเภอเมืองนนทบุรี จังหวัดนนทบุรี

แผนผังสถานี

รูปแบบของสถานี 
เป็นแบบชานชาลาเกาะกลาง (island-platform station) ขนาดมาตรฐาน ประกอบด้วยชั้นขายบัตรโดยสารและชานชาลา

ทางเข้า–ออกสถานี 
 1 ศูนย์ราชการจังหวัดนนทบุรี, อุทยานมกุฏรมยสราญ, ศาลหลักเมืองจังหวัดนนทบุรี, เอสพลานาด สาขางามวงศ์วาน–แคราย, โลตัส สาขารัตนาธิเบศร์ , ทางเดินเชื่อมสายสีชมพู 
 2  สถานีตำรวจภูธรรัตนาธิเบศร์, พิพิธภัณฑ์ดาวเทียม, บริษัท ไทยคม จำกัด (มหาชน)
 3 ซอยรัตนาธิเบศร์ 7
 4 ซอยรัตนาธิเบศร์ 10

เวลาให้บริการ

สถานีรถไฟฟ้ามหานคร สายสีชมพู สถานีศูนย์ราชการนนทบุรี 

สถานีศูนย์ราชการนนทบุรี (รหัส: PK01) เป็นสถานีรถไฟฟ้ารางเดี่ยวในเส้นทางรถไฟฟ้าสายสีชมพู โดยจะยกระดับเหนือถนนรัตนาธิเบศร์ ใกล้ทางแยกแคราย ในพื้นที่ตำบลบางกระสอ อำเภอเมืองนนทบุรี จังหวัดนนทบุรี ในปัจจุบันอยู่ระหว่างการก่อสร้าง จะเปิดให้บริการในเดือนธันวาคม พ.ศ. 2566

ที่ตั้ง 
ตัวสถานีตั้งอยู่เหนือถนนรัตนาธิเบศร์ หน้าศูนย์การค้าเอสพลานาด สาขางามวงศ์วาน–แคราย ในพื้นที่ตำบลบางกระสอ อำเภอเมืองนนทบุรี จังหวัดนนทบุรี

สำหรับสถานีศูนย์ราชการนนทบุรี (PK01) ได้มีการขยับจากตำแหน่งสถานีเดิมไปทางขวา (ทิศตะวันออก) ประมาณ 337 เมตร มาอยู่บริเวณด้านหน้าซอยรัตนาธิเบศร์ 4 เพื่อให้ไม่จำเป็นต้องใช้พื้นที่อุทยานมกุฏรมยสราญ และไม่บดบังด้านหน้าอุทยานมกุฏรมยสราญซึ่งจะเชื่อมต่อกับสถานีศูนย์ราชการนนทบุรี ของรถไฟฟ้ามหานคร สายฉลองรัชธรรม โดยจะมีทางเดินยกระดับ (Skywalk) พร้อมติดตั้งระบบทางเดินเลื่อนอัตโนมัติ (Walkalator)

แผนผังของสถานี

ทางเข้า–ออกสถานี 
 1 อุทยานมกุฏรมยสราญ, โลตัส รัตนาธิเบศร์, ซอยรัตนาธิเบศร์ 4
 2 เอสพลานาด งามวงศ์วาน–แคราย, วิทยาลัยเทคโนโลยีสยามบริหารธุรกิจ นนทบุรี
 3 สำนักงาน กสทช., สถานีดาวเทียมนนทบุรี
 4 เอเวอรี มอลล์, ยู ดีไลท์ รัตนาธิเบศร์
เชื่อมต่อ  ที่ทางออก 1, 3 และ 4

สถานที่สำคัญใกล้เคียง 
 ทางแยกแคราย
 ศูนย์ราชการจังหวัดนนทบุรี
 อุทยานมกุฏรมยสราญ
 สถานีควบคุมดาวเทียมไทยคม บริษัท ไทยคม จำกัด (มหาชน)
 สำนักงาน กสทช. นนทบุรี
 วิทยาลัยเทคโนโลยีสยามบริหารธุรกิจ นนทบุรี
 เอสพลานาด สาขางามวงศ์วาน–แคราย
 โลตัส สาขารัตนาธิเบศร์

รถโดยสารประจำทาง

แหล่งข้อมูลอื่น

อ้างอิง 

ศูนย์ราชการนนทบุรี
ศูนย์ราชการนนทบุรี
ศูนย์ราชการนนทบุรี
ศูนย์ราชการนนทบุรี